pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงอุตฯ เปิดตู้อุตสาหกรรมปันสุข“หยิบพอดี มีก็แบ่งปัน” 4 ตู้ ริมถนนพระราม 6
วันจันทร์ที่ 18 พฤษภาคม 2563
กระทรวงอุตฯ เปิดตู้อุตสาหกรรมปันสุข“หยิบพอดี มีก็แบ่งปัน” 4 ตู้ ริมถนนพระราม 6
นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยผู้บริหาร ข้าราชการและเจ้าหน้าที่ กระทรวงอุตสาหกรรม ร่วมเปิดตู้อุตสาหกรรมปันสุข“หยิบพอดี มีก็แบ่งปัน” จํานวน 4 ตู้ ตั้งอยู่ ณ บริเวณริมถนนพระราม 6 ด้านหน้ากระทรวงอุตสาหกรรม
วันนี้ (วันที่ 18 พฤษภาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนางวรรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายนิรันดร์ ยิ่งมหิศรานนท์ รักษาการผู้ตรวจราชการกระทรวงอุตสาหกรรม พร้อมด้วยผู้บริหาร ข้าราชการและเจ้าหน้าที่ กระทรวงอุตสาหกรรม ร่วมเปิดตู้อุตสาหกรรมปันสุข“หยิบพอดี มีก็แบ่งปัน” จํานวน 4 ตู้ ตั้งอยู่ ณ บริเวณริมถนนพระราม 6 ด้านหน้ากระทรวงอุตสาหกรรม
เพื่อร่วมกับแบ่งปันและเป็นผู้ให้แบ่งปันอาหาร แบ่งปันน้ําใจ ให้กับประชาชนผู้มีรายได้น้อยที่อยู่ในพื้นที่โดยรอบกระทรวงอุตสาหกรรม ในช่วงวิกฤติการแพร่ระบาดของเชื้อโควิด-19 โดยสิ่งของที่อยู่ในตู้ ประกอบด้วย น้ําตาลทราย บะหมี่กึ่งสําเร็จรูป ปลากระป๋อง นมกล่อง ขนม และน้ําดื่ม
#กระทรวงอุตสาหกรรมรวมใจสู้ภัยโควิด-19 #น้ําใจคนไทยไม่มีวันหมด #prmoi #ต่อเติมความหวัง
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมและมอบนโยบายกรมบังคับคดี
วันอังคารที่ 27 สิงหาคม 2562
รัฐมนตรีว่าการกระทรวงยุติธรรม ตรวจเยี่ยมและมอบนโยบายกรมบังคับคดี
รัฐมนตรีว่าการกระทรวงยุติธรรม ตรวจเยี่ยมและมอบนโยบายกรมบังคับคดี
ในวันจันทร์ที่ ๒๖ สิงหาคม ๒๕๖๒ เวลา ๑๐.๐๐ น. ณ ห้องประชุมคชสาร ๒ ชั้น ๓ อาคารกรมบังคับคดี นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม พันตํารวจโท พงษ์ธร ธัญญสิริ รองปลัดกระทรวงยุติธรรม และนายวิตถวัลย์ สุนทรขจิต ผู้ตรวจราชการกระทรวงยุติธรรม ตรวจเยี่ยมและรับฟังการบรรยายบทบาทภารกิจของกรมบังคับคดีและผลการดําเนินงานที่สําคัญ รวมทั้งเยี่ยมชมการปฏิบัติงานสํานักงานบังคับคดีแพ่งกรุงเทพมหานคร ๔ (One Stop Service) บริเวณชั้น ๒ อาคารกรมบังคับคดี อีกทั้งเยี่ยมชมศูนย์เทคโนโลยีสารสนเทศและการสื่อสาร ชั้น ๓ อาคารอสีติพรรษ โดยมี นางอรัญญา ทองน้ําตะโก อธิบดีกรมบังคับคดี ข้าราชการ เจ้าหน้าที่ กรมบังคับคดีให้การต้อนรับ
ทั้งนี้ รัฐมนตรีว่าการกระทรวงยุติธรรม ได้กล่าวขอบคุณทางกรมบังคับคดีที่ให้ข้อมูลที่เป็นประโยชน์และให้ความสําคัญของการดําเนินการเพิ่มบุคลากรเพื่อมาดําเนินการรองรับภารกิจการบังคับทางปกครอง รวมทั้งสิทธิของผู้ลงทะเบียนสวัสดิการแห่งรัฐและได้รับบัตรสวัสดิการแห่งรัฐ การขายทอดตลาดที่ดินพร้อมสิ่งปลูกสร้าง และห้องชุด เพื่อใช้อยู่อาศัย สําหรับโครงการประชารัฐสวัสดิการ โดยจะได้รับสิทธิประโยชน์จากทางภาครัฐ ยกเว้นอากรแสตมป์ ลดเงินหลักประกันผู้มีรายได้น้อย ซื้อบ้านขายทอดตลาด ให้มีการซื้อขายเกิดขึ้นเป็นการพัฒนาเศรษฐกิจให้หมุนเวียน และสอดคล้องกับแนวนโยบายของรัฐบาล เพื่อเป็นการอํานวยความยุติธรรม และเพิ่มขีดความสามารถในการแข่งขันของประเทศต่อไป ในการนี้ กรมบังคับคดีได้จัดให้มีการถ่ายทอดผ่านระบบ VDO Conference ไปยังทุกสํานักงานบังคับคดี เพื่อรับฟังแนวทางที่รัฐมนตรีว่าการกระทรวงยุติธรรมได้มอบให้พร้อมกันทั่วประเทศ
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี เตรียมขายทอดตลาดทรัพย์สิน ในเขตพื้นที่ EEC
วันพุธที่ 14 มีนาคม 2561
กระทรวงยุติธรรม โดยกรมบังคับคดี เตรียมขายทอดตลาดทรัพย์สิน ในเขตพื้นที่ EEC
นางสาวรื่นวดี สุวรรณมงคล อธิบดีกรมบังคับคดี พร้อมด้วยผู้บริหารกรมบังคับคดี แถลงข่าวการจัดมหกรรมขายทอดตลาดทรัพย์สินในเขตพื้นที่ระเบียงเศรษฐกิจพิเศษภาคตะวันออก (EEC)
ในวันพุธที่ ๑๔ มีนาคม ๒๕๖๑ เวลา ๑๐.๐๐ น.
ณ ศูนย์บังคับคดีล้มละลายส่วนหน้า ชั้น ๑ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
นางสาวรื่นวดี สุวรรณมงคล อธิบดีกรมบังคับคดี
พร้อมด้วยผู้บริหารกรมบังคับคดี
แถลงข่าวการจัดมหกรรมขายทอดตลาดทรัพย์สิน
ในเขตพื้นที่ระเบียงเศรษฐกิจพิเศษภาคตะวันออก (EEC)
อธิบดีกรมบังคับคดี กล่าวว่า กรมบังคับคดีเตรียมขายตลาดทรัพย์สินในเขตพื้นที่ระเบียงเศรษฐกิจพิเศษ
ภาคตะวันออก (EEC) ในวันเสาร์ที่ ๑๗ มีนาคม ๒๕๖๑ และวันเสาร์ที่ ๗ เมษายน ๒๕๖๑
ณ ห้องแปซิฟิค ฮอลล์ ศูนย์การค้าแปซิฟิค พาร์ค ศรีราชา จังหวัดชลบุรี
โดยผู้สนใจเข้าประมูลทรัพย์ สามารถลงทะเบียนได้ตั้งแต่เวลา ๑๐.๓๐ น. และเริ่มประมูลทรัพย์ เวลา ๑๑.๐๐ น.
สําหรับทรัพย์ที่จะประกาศขาย เป็นทรัพย์ที่ตั้งอยู่ในเขตพื้นที่จังหวัดชลบุรี ระยอง และฉะเชิงเทรา
ได้แก่ ที่ดินพร้อมสิ่งปลูกสร้าง ที่ดินว่างเปล่า และห้องชุด
จํานวนทั้งสิ้น ๓๔๓ รายการ ราคาประเมินกว่า ๘๑๓ ล้านบาท
เพื่อเป็นตลาดทางเลือกให้กับนักลงทุนในพื้นที่ EEC นับเป็นการกระจายความเจริญไปสู่ท้องถิ่น
สร้างความแข็งแกร่งให้ประชาชนมีคุณภาพชีวิตที่ดี และสภาพแวดล้อมที่ดีขึ้น
โดยภายในงาน นอกจากจะมีมหกรรมการขายทอดตลาดแล้ว ยังมีกิจกรรมอื่นๆ ที่น่าสนใจ ดังนี้
๑) มหกรรมไกล่เกลี่ยข้อพิพาทชั้นบังคับคดี
๒) นิทรรศการเพื่อสร้างการรับรู้ทางกฎหมาย และการให้คําปรึกษาทางกฎหมาย
๓) การบูรณาการความร่วมมือกับสํานักงานเพื่อการพัฒนาระเบียงเศรษฐกิจพิเศษภาคตะวันออก (EEC)
ด้วยการเผยแพร่ความรู้ภารกิจกรมบังคับคดี
๔) การบูรณาการความร่วมมือกับวิสาหกิจสุขภาพชุมชนในมิติส่งเสริมคนดี สู่สังคม
รัฐบาลไทย-ข่าวทำเนียบรัฐบาล-ศธ.เตรียมทำงบปี 2563
วันพุธที่ 31 กรกฎาคม 2562
ศธ.เตรียมทํางบปี 2563
ศธ.เตรียมวางแผนจัดทํางบประมาณ 63 พร้อมสร้างและพัฒนาคนทุกช่วงวัยทันการเปลี่ยนแปลง
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เปิดเผยภายหลังการประชุมคณะรัฐมนตรี เมื่อวันอังคารที่ 30 กรกฎาคม 2562 ณ ห้องประชุมจันทรเกษม ว่า คณะรัฐมนตรีมีแผนปฏิบัติงานผ่านกลไกบริหารราชการแผ่นดิน ซึ่งในส่วนของกระทรวงศึกษาธิการจะนํานโยบายที่รัฐบาลแถลงต่อรัฐสภามาจัดทําแผนสู่การปฏิบัติ โดยจะเริ่มต้นจากการจัดทํางบประมาณ ปี 2563 ส่งให้คณะรัฐมนตรีอนุมัติภายในวันที่ 9 สิงหาคม 2562 จากนั้นจะเข้าสู่กระบวนการพิจารณางบประมาณ ซึ่งคาดว่าจะมีการอนุมัติในช่วงเดือนมกราคม 2563 ต่อไป
นอกจากนี้ ในการประชุมยังมีการหารือถึงการพัฒนาคนสู่ศตวรรษที่ 21 ตามนโยบายของรัฐบาล ซึ่งกระทรวงศึกษาธิการจะเริ่มต้นจากการวางแผนสร้างคนทุกช่วงวัยให้รองรับการเปลี่ยนแปลง พร้อม ๆ กับการหารือกับหน่วยงานที่เกี่ยวข้อง ทั้งกระทรวงแรงงาน กระทรวงอุตสาหกรรม และกระทรวงดิจิทัลเพื่อเศรษฐกิจและสังคม เพื่อพัฒนากําลังคนอย่างเป็นระบบร่วมกัน รวมไปถึงการ Re-skill และ Up-skill บุคลากรที่อยู่ในระบบการศึกษา ให้มีทักษะและศักยภาพสูงขึ้น เท่าทันยุคดิจิทัล ในขณะเดียวกันก็รองรับสังคมผู้สูงอายุ และการเรียนรู้ตลอดชีวิตด้วย
นวรัตน์ รามสูต: สรุป/เรียบเรียง/กราฟิก
ยุทธพงศ์ เลือกกลั่นดี: ถ่ายภาพ
ประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-มีวิธีปฏิบัติตนอย่างไรให้ปลอดภัยเมื่ออยู่ในโรงยิม ??
วันเสาร์ที่ 13 มิถุนายน 2563
มีวิธีปฏิบัติตนอย่างไรให้ปลอดภัยเมื่ออยู่ในโรงยิม ??
ต้องปฏิบัติตัวอย่างไรบ้างนะ
Q : มีวิธีปฏิบัติตนอย่างไรให้ปลอดภัย เมื่ออยู่ในโรงยิม ??
A : สิ่งที่ควรปฏิบัติเมื่อเข้าโรงยิม คือล้างมือให้บ่อยหลังจากสัมผัสอุปกรณ์ออกกําลังกาย และหลีกเลี่ยงการนํามือสัมผัสส่วนต่างๆ บนใบหน้า
รัฐบาลไทย-ข่าวทำเนียบรัฐบาล-กรุงไทยชวนเยาวชนร่วมพลิกฟื้นชุมชนด้วยวิถีเศรษฐกิจพอเพียง
วันอังคารที่ 4 กรกฎาคม 2560
กรุงไทยชวนเยาวชนร่วมพลิกฟื้นชุมชนด้วยวิถีเศรษฐกิจพอเพียง
ธนาคารกรุงไทย จัดโครงการ กรุงไทยต้นกล้าสีขาว ปีที่ 11 เชิญชวนนักเรียน ม.ปลาย และปวช. ร่วมสร้างสรรค์โครงการพลิกฟื้นชุมชนด้วยวิถีเศรษฐกิจพอเพียง ชิงถ้วยพระราชทาน สมเด็จพระเทพรัตนราชสุดาฯ สยามบรมราชกุมารี
ธนาคารกรุงไทย จัดโครงการ กรุงไทยต้นกล้าสีขาว ปีที่ 11 เชิญชวนนักเรียน ม.ปลาย และปวช. ร่วมสร้างสรรค์โครงการพลิกฟื้นชุมชนด้วยวิถีเศรษฐกิจพอเพียง ชิงถ้วยพระราชทาน สมเด็จพระเทพรัตนราชสุดาฯ สยามบรมราชกุมารี พร้อมเงินรางวัลมูลค่ากว่า 2.3 ล้านบาท เปิดรับสมัครผ่านเว็บไซต์ www.ktb.co.th/csr ถึง 21 กรกฎาคมนี้
นางศิริพร นพวัฒนพงศ์ ผู้ช่วยกรรมการผู้จัดการใหญ่ สายงานสื่อสารและภาพลักษณ์องค์กร ธนาคารกรุงไทย เปิดเผยว่า จากที่ธนาคารให้ความสําคัญกับการดําเนินธุรกิจด้วยความรับผิดชอบต่อสังคมและสิ่งแวดล้อม โดยโครงการกรุงไทย ต้นกล้าสีขาว ซึ่งมุ่งปลูกฝังความรู้ ความเข้าใจเกี่ยวกับแนวคิดปรัชญาเศรษฐกิจพอเพียง เป็นอีกหนึ่งโครงการที่ธนาคารให้ความสําคัญ ซึ่งได้จัดต่อเนื่องเป็นปีที่ 11 โดยขณะนี้ธนาคารอยู่ระหว่างเปิดรับสมัครเยาวชนที่ศึกษาในระดับมัธยมศึกษาตอนปลาย และประกาศนียบัตรวิชาชีพ เข้าร่วมประกวด โดยสามารถสมัครผ่านทางเว็บไซต์ www.ktb.co.th/csr ได้จนถึงวันที่ 21 กรกฎาคมนี้
“เยาวชนที่สนใจเข้าร่วมโครงการ สามารถรวมทีมในสถาบันเดียวกัน ทีมละ 8 คน ส่งโครงพัฒนาชุมชนภายใต้แนวคิดพลิกฟื้นชุมชนด้วยวิถีเศรษฐกิจพอเพียง ธนาคารจะคัดเลือก 30 ทีมที่โดดเด่น เพื่อเข้าค่ายกิจกรรม The Following Camp เรียนรู้หลักการดําเนินโครงงานธุรกิจตามปรัชญาเศรษฐกิจพอเพียงทั้งภาคทฤษฏีและปฏิบัติ หลังจากดําเนินโครงการจริงเป็นเวลา 2 เดือน ธนาคารจะคัดเลือก 10 ทีมสุดท้ายเพื่อเข้าสู้รอบชิงชนะเลิศ”
ทั้งนี้ ธนาคารจะประกาศผล และมอบรางวัลในเดือนตุลาคม 2560 โดยทีมชนะเลิศจะได้รับถ้วยพระราชทานจากสมเด็จพระเทพรัตนราชสุดาฯ สยามบรมราชกุมารี และเงินรางวัล 800,000 บาท รางวัลที่ 2 เงินรางวัล 400,000 บาท รางวัลที่ 3 เงินรางวัล 200,000 บาท นอกจากนี้ ยังมีรางวัลชมเชย 7 รางวัลๆ ละ 50,000 บาท และรางวัล Popular vote 1 รางวัล เงินรางวัล 50,000 บาท ผู้สนใจสอบถามข้อมูลเพิ่มเติมได้ที่ฝ่ายกิจการเพื่อสังคม โทร. 0-2208-4456 หรือดูรายละเอียดได้ที่เว็บไซต์ธนาคาร www.ktb.co.th/csr
ฝ่ายสื่อสารองค์กรและภาพลักษณ์
โทร. 0-2208-4174-7
รัฐบาลไทย-ข่าวทำเนียบรัฐบาล-พัฒนาค่ายลูกเสือ
วันอังคารที่ 17 กันยายน 2562
พัฒนาค่ายลูกเสือ
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เปิดเผยภายหลังลงพื้นที่ค่ายลูกเสืออ่างทอง อําเภอเมือง จังหวัดอ่างทอง เมื่อวันเสาร์ที่ 14 กันยายน 2562
นางกนกวรรณ วิลาวัลย์ รัฐมนตรีช่วยว่าการกระทรวงศึกษาธิการ เปิดเผยภายหลังลงพื้นที่ค่ายลูกเสืออ่างทอง อําเภอเมือง จังหวัดอ่างทอง เมื่อวันเสาร์ที่ 14 กันยายน 2562 เพื่อติดตามการพัฒนาศักยภาพลูกเสือ เนตรนารี และยุวกาชาด ที่จะเป็นกําลังสําคัญในการพัฒนาพื้นที่จังหวัดอ่างทอง
รมช.ศึกษาธิการ กล่าวว่า จากการรายงานผลการดําเนินงานของค่ายลูกเสืออ่างทอง บนเนื้อที่กว่า 25 ไร่ เป็นพื้นที่สําหรับจัดพิธีการต่าง ๆ และเป็นสถานที่อบรมของลูกเสือ เนตรนารี ยุวกาชาด และบุคลากรในจังหวัดอ่างทอง จํานวนกว่า 10,000 คน อย่างต่อเนื่อง การเดินทางมาครั้งนี้ เพื่อมาดูสภาพความเป็นจริง และหาแนวทางร่วมกับผู้เกี่ยวข้อง ในการพัฒนาค่ายลูกเสืออ่างทองให้เป็นแหล่งเรียนรู้ และสถานที่อบรมระเบียบวินัย ความมีจิตอาสา เป็นอาสาสมัครทําประโยชน์แก่สังคม ตลอดจนเป็นพื้นที่สําหรับจัดกิจกรรมต่าง ๆ ของเด็กและเยาวชน รวมทั้งประชาชน ที่มีความพร้อมสมบูรณ์มากยิ่งขึ้น
แต่ก็ต้องยอมรับว่า ค่ายลูกเสือแห่งนี้อยู่บนที่ดินของวัดร้าง การใช้ประโยชน์หรือการจะพัฒนาปรับปรุงอะไร ยังต้องมีขั้นตอนการขอใช้พื้นที่จากสํานักงานพระพุทธศาสนาจังหวัดอ่างทอง เพื่อให้ถูกต้องตามระเบียบและกฎหมาย และเห็นความจําเป็นที่จะต้องจัดงบประมาณสนับสนุน เพื่อปรับปรุงสภาพแวดล้อม สาธารณูปโภค และบ้านพักของครูและบุคลากรทางการลูกเสือ ตลอดจนลูกเสือ เนตรนารี และยุวกาชาด ให้เอื้อต่อการพัฒนาทักษะเด็กและเยาวชนอ่างทองอย่างมีประสิทธิภาพ ที่สําคัญคือ หากพัฒนาปรับปรุงค่ายลูกเสือแห่งนี้ให้มีความพร้อมสมบูรณ์ ประชาชนก็สามารถมาใช้ประโยชน์พื้นที่นี้ในการจัดกิจกรรมต่าง ๆ ที่นอกจากจะเป็นลดค่าใช้จ่ายด้านสถานที่แล้ว ยังสามารถสร้างรายได้ให้กับพื้นที่จังหวัดอ่างทองด้วย
นอกจากนี้ วันที่ 17 กันยายน ที่จะถึงนี้ กระทรวงศึกษาธิการ เตรียมที่จะลงนามความร่วมมือกับกระทรวงการท่องเที่ยวและกีฬา เกี่ยวกับการพัฒนาลูกเสือมัคคุเทศก์ เพื่อพัฒนาลูกเสือของ กศน. ที่มีพื้นฐานการสื่อสารภาษาอังกฤษ มาเข้าร่วมโครงการที่จะพัฒนาทักษะการสื่อสารภาษาอังกฤษได้อย่างมั่นใจ เมื่อผ่านการอบรมจะได้รับประกาศนียบัตร เพื่อเป็นใบเบิกทางในการเป็นมัคคุเทศก์อาชีพต่อไป
นวรัตน์ รามสูต : สรุป/เรียบเรียง
อิทธิพล รุ่งก่อน : ถ่ายภาพ
กลุ่มประชาสัมพันธ์ สร.ศธ. : รายงาน
รัฐบาลไทย-ข่าวทำเนียบรัฐบาล-รัฐบาลแจงข้อเท็จจริงการเกษียณอายุตามแผนปฏิรูป ชี้ยังไม่มีผลบังคับใช้
วันจันทร์ที่ 14 พฤษภาคม 2561
รัฐบาลแจงข้อเท็จจริงการเกษียณอายุตามแผนปฏิรูป ชี้ยังไม่มีผลบังคับใช้
รัฐบาลแจงข้อเท็จจริงการเกษียณอายุตามแผนปฏิรูป ชี้ยังไม่มีผลบังคับใช้ รอหน่วยรับผิดชอบกําหนดรายละเอียดให้ชัดเจน ทําได้จริง ก่อนประกาศใช้
วันนี้ (14 พ.ค.61) ตามที่มีการแชร์ข้อมูลในโลกออนไลน์ เรื่องการเกษียณอายุราชการตามแผนปฏิรูปประเทศ 11 ด้าน ซึ่งประกาศในราชกิจจานุเบกษาเมื่อ 6 เม.ย.2561 โดยระบุว่า ผู้ที่จะเกษียณ ในปี 2562 และ 2563 ให้ไปเกษียณเมื่ออายุ 61 ปี ผู้ที่จะเกษียณ ปี 2564 และปี 2565 ให้ไปเกษียณเมื่ออายุ 62 ปี ผู้ที่จะเกษียณ ปี 2566 และ ปี 2567 ให้ไปเกษียณเมื่ออายุ 63 ปี และหลังจากนั้นให้เกษียณอายุราชการ 63 ปี ทั้งหมด นั้น
"ข้อมูลดังกล่าวไม่ถูกต้อง เพราะแท้ที่จริงเป็นเพียงข้อเสนอในแผนปฏิรูปประเทศด้านสังคม ซึ่งตัวแผนมีผลบังคับใช้แล้วจริง แต่ในทางปฏิบัติจะมีผลก็ต่อเมื่อหน่วยงานที่เกี่ยวข้องรับไปกําหนดรายละเอียด ปรับแก้กฎหมาย และประกาศบังคับใช้"
ต่อเรื่องดังกล่าว พลเอก ประยุทธ์ จันทร์โอชา นายกรัฐมนตรี เน้นย้ําว่า ข้อเสนอนี้เกิดจากคณะกรรมการปฏิรูปประเทศด้านสังคม ที่อยากให้ผู้สูงอายุมีคุณภาพชีวิตที่ดี มีรายได้ ประกอบกับผู้สูงอายุสมัยนี้เมื่อเกษียณอายุแล้วแต่ก็ยังมีสุขภาพแข็งแรง และมีศักยภาพในการทํางานอยู่ จึงเสนอให้ขยายอายุราชการออกไป
อย่างไรก็ตาม หน่วยงานที่มีอํานาจหน้าที่โดยตรงในเรื่องนี้ คือ สํานักงานคณะกรรมการข้าราชการพลเรือน (ก.พ.) ซึ่งไม่ได้อยู่ในคณะกรรมการปฏิรูปประเทศด้านสังคม ก็จะต้องรับไปศึกษาและพิจารณาถึงความเป็นไปได้ โดยจะมีผลบังคับใช้จริงเมื่อมีประกาศจากสํานักงาน ก.พ. ออกมา
นายกรัฐมนตรีได้กําชับให้ สํานักงาน ก.พ. และส่วนราชการต่าง ๆ ชี้แจงทําความเข้าใจข้อเท็จจริงและความคืบหน้าของการดําเนินงานแก่ข้าราชการและบุคลากรของรัฐ รวมทั้งพี่น้องประชาชนอย่างต่อเนื่อง โดยไม่อยากให้บุคลากรของรัฐเป็นกังวลหรือตื่นตระหนก เพราะในทางปฏิบัติจะต้องดูความเหมาะสมของลักษณะงานด้วย นอกจากนี้ข้อเสนอบางเรื่องก็ยังไม่ถือเป็นการผูกมัดให้ต้องดําเนินการทันที เช่น การตั้งหรือยุบเลิกหน่วยงานรัฐ และงบประมาณที่จะใช้ในการปฏิรูปแต่ละด้าน เป็นต้น
ทั้งนี้ ขั้นตอนต่อไปเมื่อหน่วยงานที่รับผิดชอบแต่ละเรื่องพิจารณารายละเอียดทั้งหมดแล้ว เรื่องใดที่สามารถทําได้ก็จะดําเนินการตามขั้นตอน ส่วนเรื่องใดที่อาจติดขัดในข้อกฎหมาย หรือต้องหารือหน่วยงานที่เกี่ยวข้องเพิ่มเติมเพื่อให้ได้ข้อสรุปก็จะพูดคุยกัน จากนั้นสามารถชี้แจงเหตุผลไปที่สํานักงานคณะกรรมการพัฒนาการเศรษฐกิจและสังคมแห่งชาติ หรือสภาพัฒน์ ซึ่งเป็นฝ่ายเลขานุการของคณะกรรมการปฏิรูปประเทศ ให้ปรับปรุงแก้ไขแผนได้ ส่วนคณะกรรมการปฏิรูปประเทศจะยังคงทําหน้าที่ต่อไปอีก 4 ปี เพื่อกํากับ ติดตาม ผลักดันให้การปฏิรูปประเทศเป็นไปตามแผน โดยสอดคล้องกับสถานการณ์ในแต่ละช่วงและยุทธศาสตร์ชาติ 20 ปี
_____________
สํานักโฆษก
รัฐบาลไทย-ข่าวทำเนียบรัฐบาล-กสร. ดำเนินคดี 2 นายจ้างสวนสตรอเบอร์รี่เชียงใหม่
วันพฤหัสบดีที่ 15 มีนาคม 2561
กสร. ดําเนินคดี 2 นายจ้างสวนสตรอเบอร์รี่เชียงใหม่
กรมสวัสดิการและคุ้มครองแรงงาน ดําเนินคดีนายจ้างสวนสตรอเบอร์รี่ จังหวัดเชียงใหม่ จํานวน 2 ราย ฐานปฏิบัติไม่ถูกต้องตามกฎหมายคุ้มครองแรงงาน พร้อมเดินหน้าเรียกร้องสิทธิลูกจ้าง
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยกรณีที่มูลนิธิเพื่อสิทธิมนุษยชนและการพัฒนา (HRDF) ช่วยเหลือลูกจ้างต่างด้าวสัญชาติเมียนมา จํานวน 7 คน ซึ่งหนีออกมาจากนายจ้าง และโทรศัพท์มาขอความช่วยเหลือที่จังหวัดเชียงใหม่ว่า เมื่อได้รับเรื่องดังกล่าวจึงได้จัดส่งพนักงานตรวจแรงงาน สํานักงานสวัสดิการและคุ้มครองแรงงานจังหวัดเชียงใหม่เข้าช่วยเหลือทันที โดยร่วมกับทีมสหวิชาชีพคัดแยกผู้เสียหาย ซึ่งสรุปผลการคัดแยกได้ว่า ลูกจ้างทั้ง 7 คนเป็นผู้เสียหายจากการค้ามนุษย์ จึงได้ส่งตัวเข้าพักและอยู่ใน การดูแลของบ้านพักเด็กและครอบครัวเชียงใหม่ เพื่อรอการสืบสวนของตํารวจ และจากการสอบถามข้อเท็จจริงเพิ่มเติมจากลูกจ้างพบว่า ทั้ง 7 คนเป็นลูกจ้างในสวนสตรอเบอร์รี่ ตั้งอยู่ในหมู่บ้านแม่เกี๋ยะ ตําบลบ่อแก้ว อําเภอสะเมิง จังหวัดเชียงใหม่ ทั้งนี้ กองบังคับการตํารวจภูธรจังหวัดเชียงใหม่ได้สืบทราบว่ามีนายจ้าง รวม 2 คน พนักงานตรวจแรงงานพิจารณาแล้วเห็นว่าการกระทําของนายจ้างทั้ง 2 รายนี้ ไม่เป็นไปตามกฎหมายคุ้มครองแรงงาน คือ ไม่ได้จัดให้มีวันหยุดประจําสัปดาห์ ไม่จ่ายค่าจ้างแก่ลูกจ้างให้ถูกต้องและตามกําหนดเวลาที่กฎหมายกําหนด และจ่ายค่าจ้างน้อยกว่าอัตราค่าจ้างขั้นต่ํา จึงได้ร้องทุกข์กล่าวโทษต่อพนักงานสอบสวนเพื่อดําเนินคดีอาญากับนายจ้างทั้ง 2 ราย ในฐานความผิดตามมาตรา 28 มาตรา 70 มาตรา 90 แห่งพ.ร.บ.คุ้มครองแรงงาน พ.ศ.2541
อธิบดีกสร. กล่าวต่อไปว่า สําหรับการหักค่าจ้างตามมาตรา 76 อยู่ระหว่างการรวบรวมพยานหลักฐานเพิ่มเติมเพื่อยืนยันและพิสูจน์ให้เห็นความผิด ในส่วนของคดีแพ่ง มูลนิธิเพื่อสิทธิมนุษยชนและการพัฒนาได้นําลูกจ้างทั้ง 7 คน เข้ายื่นคําร้องต่อพนักงานตรวจแรงงาน สํานักงานสวัสดิการและคุ้มครองแรงงานจังหวัดเชียงใหม่แล้ว เพื่อเรียกร้องค่าจ้างค้างจ่าย ค่าจ้างขั้นต่ํา และค่าทํางานในวันหยุด ทั้งนี้ กสร. จะดําเนินการตามกระบวนการรับและวินิจฉัยเพื่อเรียกร้องสิทธิตามกฎหมายและช่วยเหลือลูกจ้างดังกล่าวต่อไป
รัฐบาลไทย-ข่าวทำเนียบรัฐบาล-พาณิชย์ร่วมกับสมาคมผู้ส่งออกข้าวไทยลงพื้นที่ จ. ยโสธร มอบรถเกี่ยวนวดข้าวแก่กลุ่มเกษตรกร
วันจันทร์ที่ 21 พฤศจิกายน 2559
พาณิชย์ร่วมกับสมาคมผู้ส่งออกข้าวไทยลงพื้นที่ จ. ยโสธร มอบรถเกี่ยวนวดข้าวแก่กลุ่มเกษตรกร
พาณิชย์ร่วมกับสมาคมผู้ส่งออกข้าวไทยลงพื้นที่ จ. ยโสธร มอบรถเกี่ยวนวดข้าวแก่กลุ่มเกษตรกร
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ได้ลงพื้นที่ติดตามสถานการณ์ข้าว ที่ อ.กุดชุม จ.ยโสธร พบว่าราคาข้าวหอมมะลิปรับตัวดีขึ้น ประมาณ 1,000 บาท ต่อตัน นอกจากนี้กระทรวงฯ มีแผนที่จะช่วยเหลือให้เกษตรกรสามารถทําตลาดและขายตรงได้เอง โดยจะจัดการฝึกอบรม การใช้ช่องทางตลาดให้กับกลุ่มเกษตรกร และประชาสัมพันธ์ให้หน่วยงานรัฐรับซื้อข้าวจากชาวนาด้วย
รัฐมนตรีว่าการกระทรวงพาณิชย์ กล่าวเพิ่มเติมว่า ได้เป็นประธานพิธีมอบรถเกี่ยวนวดข้าว ระหว่างนายสมเกียรติ มรรคยาธร นายกกิตติมาศักดิ์สมาคมส่งออกข้าวไทย และ พล.ท.อุดร ประภาสะวัต รองผู้อํานวยการรักษาความมั่นคงภายใน ภาค 2 กรมกิจการพลเรือนกองทัพบก โดยมอบรถเกี่ยวนวดข้าว จํานวน 10 คัน มูลค่ากว่า 11 ล้านบาทเพื่อนําไปช่วยชาวนาเกี่ยวข้าวลดต้นทุนการผลิต และมอบตาข่ายตากข้าว จํานวน 20,000 ผืน ให้เกษตรกรเพื่อใช้ตากข้าวลดความชื้น
นอกจากจังหวัดยโสธรจะเป็นแหล่งปลูกข้าวหอมมะลิและข้าวเหนียวแล้ว ในปี 2560 จะขยายพื้นที่การข้าวอินทรีย์จาก 80,000 ไร่ เป็น 100,000 ไร่ ซึ่งกระทรวงพาณิชย์ได้เตรียมแผนการตลาดต่อไป
รัฐบาลไทย-ข่าวทำเนียบรัฐบาล-แผนการคลังระยะปานกลาง (ปีงบประมาณ 2562 – 2564) และกรอบในการบริหารหนี้สาธารณะ  ตามพระราชบัญญัติวินัยการเงินการคลังของรัฐ พ.ศ. 2561
วันพุธที่ 30 พฤษภาคม 2561
แผนการคลังระยะปานกลาง (ปีงบประมาณ 2562 – 2564) และกรอบในการบริหารหนี้สาธารณะ  ตามพระราชบัญญัติวินัยการเงินการคลังของรัฐ พ.ศ. 2561
คณะรัฐมนตรีในคราวการประชุมเมื่อวันที่ 28 พฤษภาคม 2561 ได้มีมติเห็นชอบแผนการคลังระยะปานกลางตามที่คณะกรรมการนโยบายการเงินการคลังของรัฐ (คณะกรรมการฯ)
คณะรัฐมนตรีในคราวการประชุมเมื่อวันที่ 28 พฤษภาคม 2561 ได้มีมติเห็นชอบแผนการคลังระยะปานกลางตามที่คณะกรรมการนโยบายการเงินการคลังของรัฐ (คณะกรรมการฯ) เสนอโดยแผนการคลังระยะปานกลางเป็นการดําเนินการตามพระราชบัญญัติวินัยการเงินการคลังของรัฐ พ.ศ. 2561 (พ.ร.บ. วินัยการเงินการคลังฯ) ซึ่งมีผลบังคับใช้เมื่อวันที่ 20 เมษายน 2561 เพื่อใช้เป็นแผนแม่บทหลักสําหรับการวางแผนการดําเนินการทางการเงินการคลังและงบประมาณของรัฐ รวมทั้งแผนการจัดทํางบประมาณรายจ่ายประจําปี และแผนการบริหารหนี้สาธารณะ โดยต้องดําเนินการให้แล้วเสร็จภายใน 90 วัน นับแต่วันที่กฎหมายมีผลบังคับใช้ และหลังจากนั้นต้องมีการทบทวนและจัดทําให้แล้วเสร็จภายในสามเดือนนับแต่วันสิ้นปีงบประมาณทุกปี โดยเมื่อคณะรัฐมนตรีได้พิจารณาให้ความเห็นชอบแผนการคลังระยะปานกลางแล้ว ให้นําแผนการคลังระยะปานกลางมาประกอบการพิจารณาในการจัดทํากรอบวงเงินงบประมาณรายจ่ายประจําปี รวมทั้งให้หน่วยงานของรัฐนําไปใช้ประกอบการพิจารณาในการจัดเก็บหรือหารายได้ การจัดทํางบประมาณ และการก่อหนี้ของหน่วยงานของรัฐ
แผนการคลังระยะปานกลางประกอบด้วย (1) เป้าหมายและนโยบายการคลัง (2) สถานะและการประมาณการเศรษฐกิจ (3) สถานะและประมาณการการคลัง ซึ่งรวมถึงประมาณการรายได้ ประมาณการรายจ่าย ดุลการคลังและการจัดการกับดุลการคลังนั้น (4) สถานะหนี้สาธารณะของรัฐบาล และ (5) ภาระผูกพันทางการเงินการคลังของรัฐบาลและได้กําหนดเป้าหมายนโยบายการคลังในระยะปานกลางเพื่อเข้าสู่การจัดทํางบประมาณแบบสมดุลในระยะยาว ดังนั้น รัฐบาลควรมุ่งบริหารรายได้และรายจ่ายให้อยู่ภายใต้กรอบความยั่งยืนทางการคลัง โดยการเพิ่มประสิทธิภาพในการจัดเก็บภาษีและการปรับอัตราภาษีที่เหมาะสมเพื่อให้รายได้รวมเพิ่มขึ้น ในขณะเดียวกันจะต้องจํากัดการขยายตัวของรายจ่ายในภาพรวม โดยเฉพาะรายจ่ายประจําและเพิ่มสัดส่วนของรายจ่ายลงทุนให้สูงขึ้นด้วย
นอกจากนี้ คณะรัฐมนตรีได้มีมติรับทราบการกําหนดสัดส่วนเพื่อใช้เป็นกรอบในการบริหารหนี้สาธารณะตามมาตรา 50 แห่ง พ.ร.บ. วินัยการเงินการคลังฯ ซึ่งประกอบด้วยตัวชี้วัด 4 ด้าน ดังนี้ (1) สัดส่วนหนี้สาธารณะต่อผลิตภัณฑ์มวลรวมในประเทศ ต้องไม่เกินร้อยละ 60 (2) สัดส่วนภาระหนี้ของรัฐบาลต่อประมาณการรายได้ประจําปีงบประมาณ ต้องไม่เกินร้อยละ 35 (3) สัดส่วนหนี้สาธารณะที่เป็นเงินตราต่างประเทศต่อหนี้สาธารณะทั้งหมด ต้องไม่เกินร้อยละ 10 และ (4) สัดส่วนภาระหนี้สาธารณะที่เป็นเงินตราต่างประเทศต่อรายได้จากการส่งออกสินค้าและบริการ ต้องไม่เกินร้อยละ 5 โดยในการพิจารณากําหนดสัดส่วนข้างต้นได้พิจารณาถึงความยั่งยืนทางการคลัง การกํากับการกู้เงินให้เป็นไปตามกรอบวินัยการเงินการคลัง การบริหารหนี้สาธารณะให้มีต้นทุนและความเสี่ยงที่เหมาะสม ความสอดคล้องกับแผนการคลังระยะปานกลาง ตลอดจนมีการเปรียบเทียบแนวปฏิบัติในทางสากล ทั้งนี้ กระทรวงการคลังจะรายงานสถานะหนี้สาธารณะคงค้างและสัดส่วนหนี้ที่เกิดขึ้นจริงต่อคณะกรรมการฯ และ ครม. เพื่อทราบภายใน 60 วัน นับแต่วันสิ้นเดือนมีนาคมและกันยายนของทุกปี
สํานักงานเศรษฐกิจการคลัง โทร 02 273 9020 ต่อ 3558
สํานักงานบริหารหนี้สาธารณะ โทร 02 265 8050 ต่อ 5515
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงทรัพยากรน้ำจีนเข้าเยี่ยมคารวะ รมว.ทส.
วันพฤหัสบดีที่ 26 เมษายน 2561
รัฐมนตรีช่วยว่าการกระทรวงทรัพยากรน้ําจีนเข้าเยี่ยมคารวะ รมว.ทส.
รัฐมนตรีช่วยว่าการกระทรวงทรัพยากรน้ําสาธารณรัฐประชาชนจีนเข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม
วันนี้ (26 เมษายน 2561) เวลา 14.00 น. รัฐมนตรีช่วยว่าการกระทรวงทรัพยากรน้ําสาธารณรัฐประชาชนจีน (H.E. Mr. Lu Guihua) เข้าเยี่ยมคารวะรัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) ณ ห้องประชุมชั้น 20 อาคารกระทรวงทรัพยากรธรรมชาติและสิ่งแวดล้อม โดยมี รองปลัดกระทรวงทรัพยากรธรรมชาติและสิ่งแวดล้อม (นายพงศ์บุณย์ ปองทอง) และรองอธิบดีกรมทรัพยากรน้ํา (นายสันติพร นิ่มกิ่งรัตน์) ร่วมให้การต้อนรับ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรม ให้ผู้แทนและผู้อำนวยการสำนักงานภูมิภาคองค์การพัฒนาอุตสาหกรรมแห่งสหประชาชาติ ประจำประเทศไทย คนใหม่ เข้าพบ
วันพฤหัสบดีที่ 30 มีนาคม 2560
รัฐมนตรีว่าการกระทรวงอุตสาหกรรม ให้ผู้แทนและผู้อํานวยการสํานักงานภูมิภาคองค์การพัฒนาอุตสาหกรรมแห่งสหประชาชาติ ประจําประเทศไทย คนใหม่ เข้าพบ
30 มีนาคม 2560 รัฐมนตรีว่าการกระทรวงอุตสาหกรรม ให้ผู้แทนและผู้อํานวยการสํานักงานภูมิภาคองค์การพัฒนาอุตสาหกรรมแห่งสหประชาชาติ ประจําประเทศไทย คนใหม่ เข้าพบ
วันนี้ (30 มีนาคม 2560) นายอุตตม สาวนายน รัฐมนตรีว่าการกระทรวงอุตสาหกรรม ให้ Mr.Stein Hansen ผู้แทนและผู้อํานวยการสํานักงานภูมิภาคองค์การพัฒนาอุตสาหกรรมแห่งสหประชาชาติ ประจําประเทศไทย คนใหม่และคณะ เข้าพบ เพื่อแนะนําตัวในโอกาสเข้ารับตําแหน่งใหม่ พร้อมรับทราบนโยบายของหน่วยงาน การดําเนินงานที่เกี่ยวข้องกับการพัฒนาอย่างยั่งยืน Sustainable Development Goals และหารือแนวทางในการดําเนินความร่วมมือร่วมกัน ณ ห้องรับรอง 2 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-คกก.โรคติดต่อแห่งชาติ เห็นชอบแนวทางการดำเนินงานป้องกันควบคุมวัณโรคดื้อยา
วันศุกร์ที่ 23 กุมภาพันธ์ 2561
คกก.โรคติดต่อแห่งชาติ เห็นชอบแนวทางการดําเนินงานป้องกันควบคุมวัณโรคดื้อยา
คณะกรรมการโรคติดต่อแห่งชาติเห็นชอบแนวทางการดําเนินงานป้องกันควบคุมวัณโรคดื้อยาหลายขนานชนิดรุนแรงมากภายใต้ พ.ร.บ.โรคติดต่อ พ.ศ.2558 เพื่อประโยชน์ในการควบคุมป้องกันโรควัณโรค
คณะกรรมการโรคติดต่อแห่งชาติเห็นชอบแนวทางการดําเนินงานป้องกันควบคุมวัณโรคดื้อยาหลายขนานชนิดรุนแรงมากภายใต้ พ.ร.บ.โรคติดต่อ พ.ศ.2558เพื่อประโยชน์ในการควบคุมป้องกันโรควัณโรค
​ศ.คลินิกเกียรติคุณ นายแพทย์ปิยะสกลสกลสัตยาทรรัฐมนตรีว่าการกระทรวงสาธารณสุขพร้อมด้วย นายแพทย์เจษฎา โชคดํารงสุข ปลัดกระทรวงสาธารณสุขประชุมคณะกรรมการโรคติดต่อแห่งชาติ ครั้งที่1/2561เพื่อพิจารณาแนวทางการดําเนินงานใน 3โรค คือ แนวทางการป้องกันควบคุมโรควัณโรคดื้อยาหลายขนาน ชนิดรุนแรงมากภายใต้ พ.ร.บ.โรคติดต่อ พ.ศ.2558ผลสําเร็จของการกําจัดโรคเท้าช้างในประเทศไทยเพิ่มองค์ประกอบในคําสั่งแต่งตั้งคณะอนุกรรมการด้านการป้องกันควบคุมป้องกันโรคตับอักเสบจากเชื้อไวรัส และติดตามสถานการณ์และปัญหาพิษสุนัขบ้า
ศ.คลินิก เกียรติคุณ นพ.ปิยะสกลให้สัมภาษณ์ว่า ที่ประชุมฯ มีมติเห็นชอบแนวทางการดําเนินงานป้องกันควบคุมวัณโรคดื้อยาหลายขนาน ชนิดรุนแรงมากภายใต้ พ.ร.บ.โรคติดต่อ พ.ศ.2558โดยมอบให้กรมควบคุมโรค ปรับปรุงแนวทางปฏิบัติให้ครอบคลุมการดูแลรักษาผู้ป่วยหรือผู้มีเหตุสงสัยติดเชื้อวัณโรคดื้อยา ให้ได้รับการรักษาที่มีมาตรฐาน เพื่อให้ได้รับยาอย่างต่อเนื่อง
สําหรับโรคเท้าช้างเป็นเรื่องน่ายินดีที่ประเทศไทยได้รับใบประกาศนียบัตรจากผู้อํานวยการองค์การอนามัยโลกที่ประสบความสําเร็จในการกําจัดโรคเท้าช้าง เมื่อ 7 กันยายน 2560 แต่ยังต้องมีมาตรการต่อเนื่องในการเฝ้าระวังในพื้นที่แพร่โรคบางจังหวัดและฟื้นฟูคุณภาพชีวิตผู้ป่วย ที่ยังมีรอยโรคเหลืออยู่ รวมไปถึงการป้องกันโรคที่มาจากประเทศเพื่อนบ้านที่ยังพบโรค
สําหรับการกําจัดโรคพิษสุนัขบ้าให้หมดไปจากประเทศไทยรับทราบมาตรการเร่งรัดการป้องกันควบคุมโรคในโครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธาน ศาสตราจารย์ ดร.สมเด็จพระเจ้าลูกเธอเจ้าฟ้าจุฬาภรณวลัยลักษณ์ อัครราชกุมารี ให้เน้นการฉีดวัคซีนให้กับสุนัขและแมวทั้งที่มีเจ้าของและไม่มีเจ้าของให้ได้ 100 เปอร์เซ็นต์ รวมทั้งรณรงค์สื่อสารให้ความรู้ผู้ถูกสุนัขหรือแมวกัดเพื่อให้มารับการฉีดวัคซีนให้ครบตามแผนการรักษา